એક જગ્યાએ વાંચ્યું હતું કે, જિનેટિક એન્જિનિયરિંગ પણ અકલ્પનીય રીતે આગળ વધી જશે. ઉદાહરણ તરીકે, જો તમને તમારો કાન ન ગમે તો ઉંદરની પીઠ ઉપર તમારો કાન ઊગાડી નવા કાન લગાવી શકશો. લોકો રોજ કાનની બુટ્ટીઓની જેમ, નવા કાન બદલતાં થઈ જશે. કદાચ તમને એવું લાગે કે મારી આ ચામડી બરાબર નથી તો ભૂંડની પીઠ ઉપર તમારા જ જેવી ચામડી ઉગાડીને લગાડી શકશો. અરે! પરફ્યૂમ લગાડવાની પણ જરૂર નહીં પડે. ઘણાને બોડી ઓર્ડર હોય. આપણે જ્યારે સ્કિન સ્પેશિયાલિસ્ટ પાસે જઈએ અને ડોકટરને કહીએ કે, શરીરમાંથી ખૂબ દુર્ગંધ વધુ આવે છે ત્યારે ડોકટર આપણને પસંદગી આપશે કે ‘તમારે કઇ સુગંધ જોઈએ છે? મોગરા, ચંદન કે ગુલાબની?' ઉદાહરણ તરીકે જો મોગરાનો એક જ કોષ ડોક્ટર બગલમાં ફિટ કરી દે તો આખી જિંદગી આપણા શરીરમાંથી મોગરાની સુગંધ જ આવ્યા કરે, એવી સ્થિતિ આવી શકે છે.' આ બધા સંભવિત વૈજ્ઞાનિક આશ્ચર્ય છે..